
Tööstuspark INTEC-Nakro MTÜ-le maksusoodustuse andmine reklaami eksponeerimiseks aadressil Elektrijaama tee L2

1. Asjaolud
MTÜ Tööstuspark INTEC-Nakro pöördus kirjaliku taotlusega Narva Linna Arenduse ja Ökonoomika Ametile võimaldada 100% maksusoodustust välireklaamile. Välireklaam on paigaldatud Narvas aadressil Elektrijaama tee L2, kus kehtib reklaami kuumaksumäär 3,20 eurot 1 m2 eest. Kahepoolse reklaamtahvli pindala on 7 m2.
MTÜ Tööstuspark INTEC-Nakro on üks suurimatest töötusparkidest Ida-Virumaal, mis asub Narva linnas ja tegutseb aastast 2004. MTÜ kinnitusel tegutseb käesoleval ajal aadressil Kadastiku 57 tööstuspargis 39 firmat.

2. Õiguslikud alused
Kohalike maksude seaduse § 10 lõike 6 alusel on linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras.  
Narva Linnavolikogu 27.02.2020 määruse nr 6 „Reklaamimaksumäärus“  § 10 lg 1 punkti 4 alusel võib Narva Linnavalitsus oma korraldusega anda reklaami maksusoodustusi 100% ulatuses Narva linna haldusterritooriumil asuvate tööstus- ja tehnoparkide reklaami puhul.

3. Otsus
Anda alates 1. jaanuarist 2023. a kuni 31. detsembrini 2023. a maksusoodustust 100% ulatuses (reklaamimaksu vabastust) Tööstuspark INTEC-Nakro MTÜ-le (registrikood 80197442) reklaami eksponeerimiseks aadressil Elektrijaama tee L2.

4. Rakendussätted
4.1. Korraldus jõustub seadusega sätestatud korras.
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.

